КЫРГЫЗ РЕСПУБЛИКАСЫНЫН ЖОГОРКУ СОТУНУН ПЛЕНУМУНУН ТОКТОМУ

2023-жылдын 26-июну Бишкек шаары

№ **19**

**“Кыргыз Республикасынын Жогорку сотунун Аппараты жөнүндө”**

**Жобосуна өзгөртүүлөрдү киргизүү жөнүндө”**

Кыргыз Республикасынын Президентинин 2023-жылдын 3-мартындагы № 47 Жарлыгы менен бекитилген “2023-2026-жылдары Кыргыз Республикасынын сот адилеттиги системасын өнүктүрүү” мамлекеттик максаттуу программасын ишке ашыруу боюнча иш-чаралар планынын 3-чакан максатынын 3.1 пунктун ишке ашыруу максатында, “Кыргыз Республикасынын Жогорку соту жана жергиликтүү соттор жөнүндө” Кыргыз Республикасынын конституциялык Мыйзамынын 18-беренесинин 3-пунктун жетекчиликке алып, Кыргыз Республикасынын Жогорку сотунун Пленуму

ТОКТОМ КЫЛАТ:

**1.** Кыргыз Республикасынын Жогорку сотунун Пленумунун 2022-жылдын 19-июлундагы №13 токтому менен бекитилген «Кыргыз Республикасынын Жогорку сотунун Аппараты жөнүндө» Жобого төмөнкүдөй өзгөртүүлөр киргизилсин:

1. 8-пункт төмөнкүдөй мазмундагы 19-1, 19-2, 19-3-пунктчалар менен толукталсын:

“19-1) сот системасындагы маалыматтык системаларды өнүктүрүүнүн багыттарын аныктайт;

19-2) сот системасында ишке ашырылып жаткан маалыматтык технологияларга мониторинг жана баалоо жүргүзөт;

19-3) сот системасына санариптик жана маалыматтык-коммуникациялык технологияларды киргизүү боюнча Кыргыз Республикасынын Жогорку сотуна караштуу Сот департаментинин алдындагы “Адилет сот” маалыматтык технологиялар боюнча мекемесинин (мындан ары – «Адилет сот» Мекемеси) ишин координациялайт;”;

1. 16.7-пункт төмөнкүдөй мазмундагы 6-1, 6-2, 6-3, 6-4-пунктчалар менен толукталсын:

“6-1) сот системасында маалыматтык системаларды өнүктүрүү багыттарын аныктоо;

6-2) сот системасында ишке ашырылып жаткан маалыматтык технологияларга мониторинг жана баа берүү;

6-3) жаңы маалыматтык системаларын иштеп чыгууга жана иштеп жаткан маалыматтык системаларды модернизациялоого багытталган «Адилет сот» Мекемесинин ишин макулдашуу, ошондой эле донордук (гранттык) каражаттардын эсебинен үчүнчү тараптын адистерин тартуу маселелерин макулдашуу;

6-4) сот системасына санариптик жана маалыматтык-коммуникациялык технологияларды киргизүү боюнча «Адилет сот» Мекемесинин ишин координациялоо;”.

**2.** Токтом Кыргыз Республикасынын Жогорку сотунун Регламентинде белгиленген тартипте кабыл алынган учурдан тартып күчүнө кирет.

**Кыргыз Республикасынын**

**Жогорку сотунун төрагасынын м.а. Н. Мусаев**

**Пленумдун катчысы,**

**Кыргыз Республикасынын**

**Жогорку сотунун судьясы Т. Чаргынова**